JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Peaminister Netanyahu kohtuprotsess on märtsis
Jeruusalemm saab 3000 uut korterit
Katoliku Kirik on Trumpi plaani vastu
Peaminister Netanyahu vastu esitatud süüdistusi
käsitletakse Jeruusalemma kohtus 17. märtsil
ehk ca kaks nädalat pärast 2.03 toimuvaid parlamendivalimisi.
Netanyahu peab osalema isiklikult esimesel kohtuistungil
ja kuulama talle esitatud süüdistusi.
Järgmistel istungitel võivad teda esindada advokaadid,
sest protsess võib kesta kuid, kui mitte aastaid.
Netanyahuga samale istungile tuleb veel kolm süüdistatut,
keda kahtlustatakse osaluses
osades peaministrile esitatud süüdistusjuhtumites.
Nii Netanyahu kui kolm teist on eitanud kõiki süüdistusi.
Sinivalge partei on rünnanud valimiskampaanias karmilt Netanyahut
ja väitnud, et tema esimeseks tööks uude parlamenti valimise korral
on taas immuniteedi taotlemine.
Esmaspäeval, 24. veebruaril, tegi peaminister siiski selge avalduse,
et ei kavatse parlamendilt kaitset taotleda ja kinnitas ka oma süütust.
Mõni päev enne valimisi lubavad arvamusküsitlused valimisvõitu
peaministri parteile Likudile.
See on esimene kord rohkem kui poole aasta sees,
kui Likud küsitlustes Sinivalgest eespool olnud.
Kuigi vahe on vaid 1-2 kohta, on see siiski märkimisväärne,
sest näitab,
et peaministri oodatav kohtuprotsess pole mõjutanud kodanike arvamusi.
Samas on Sinivalge sattunud kitsikusse,
kuna selle kaks juhti,
Benny Gantz ja teine endine peastaabiülem Gabi Ashkenazi
on sattunud politseijuurdluse alla.
Gantzi juurdlus on seotud segadusega tema pankrotti läinud ettevõtte ümber
ja Ashkenazi puhul on juurdlus seotud võimaliku võltsitud dokumendiga
tema peastaabiülemaks olles.
Iisraeli Riiklik Planeerimis- ja Ehitusamet kiitis heaks
kahe aasta eest tehtud algatuse ja plaani kiirraudteeühenduse kohta
Ben Gurioni lennuväljalt Jeruusalemma vanalinna
Nutumüüri piirkonda.
Tegu pole täiesti uue raudteega,
vaid jätkuga Yitzhak Navoni jaamast vanalinna.
Tunneliühendusena mõeldud liin kaevatakse ca 25 meetri sügavusele,
sest tahetakse vältida kokkupuuteid
mis tahes arheoloogiliselt hinnaliste piirkondadega.
Plaani avaldamisega seoes mainiti,
et selle lõppjaam tuleb Nutumüüri lähedale
ja seepärast on Jordaania selle suhtes rahvusvahelist lärmi tõstnud.
Jordaania välisministeeriumi esindaja palus, et rahvusvaheline üldsus
mõistaks projekti hukka,
sest see on nende väitel illegaalne ja solvab tõsiselt islami pühapaiku.
Umbes 5-kilomeetrine raudteetunnel saab veel kaks vahepeatust
ja see ei riku ühtki rahvusvahelist seadust,
kuigi Jordaania tahab nii väita.
Peaminister Netanyahu teatas eelmine nädal,
10 päeva enne valimisi, et kiitis heaks ca 3000 korteri ehitamise
kahte Ida-Jeruusalemma elurajooni.
Mainitud rajoonid, Givat HaMatos ja Har Homa asuvad mõlemad
nn rohelisest joonest idas,
ja seepärast on palestiinlased raevukalt plaani vastu.
Nende väitel asuvad rajoonid
tulevase Palestiina riigi pealinna Jeruusalemma territooriumil
ja rikuvad seega nende väitel rahvusvahelist õigust
ning on otsene löök võimalikele läbirääkimistele.
Antud roheline joon pole olnud kunagi
ühegi tulevase riigi võimalik piir,
vaid see on Iisraeli ja Jordaania armeede vahel
1949. a kokku lepitud relvarahujoon.
Har Homa rajoonis elab juba praegu ca 40 000 iisraellast,
nii et uus ehitusluba kasvataks nende arvu vaid ca 10 000 võrra.
Givat HaMatos on asukoha poolest keerukam,
sest katkestab valmides palestiinlaste otsese maanteeühenduse
Petlemmast Ida-Jeruusalemma.
Frankfurti linnapea Uwe Becker on väljendanud Saksamaal muret,
et antisemitism ja üldine juudivastasus
on kogu Saksamaal laialt levima hakanud.
Kõneldes Tel Avivis MuniExpo 2020 üritusel, tõdes Becker,
et paremäärmuse uus tulemine on toonud kaasa ksenofoobia
ja vägivaldse käitumise kõigi mittesakslaste suhtes.
"Saksamaa valitsus ei kavatse sellist käitumist aktsepteerida.
Oleme multikultuurne rahvas
ja sekkume karmilt kõigisse vastavatesse ilmingutesse,"
mainis linnapea Becker oma kõnes.
Pariisis resideeruv rahastusega tegelev töörühm FATF
pani Iraani musta nimekirja
terrorismivastaste rahvusvaheliste rahastusreeglite mitte järgimise tõttu.
FATF on 200-liikmeline valitsustevaheline organ,
mis määratleb rahapesuvastased standardid
ning jälgib nende mõju ja tegevust, ja tõrjub terrorismi eri vorme.
Iraan polevat teinud piisavalt
terrorismi rahastamise kriminaliseerimiseks,
pole nõustunud panganduse läbipaistvusega,
ja pole külmutanud
ÜRO sanktsioonide objektiks olevate terrorismiga seotud rühmituste vara.
Selle tulemusel tahab FATF muuta äritegevuse Iraaniga nii raskeks,
et välismaised pangad ja ettevõtted ei saa Iraaniga äri ajada.
See viib omakorda kõrgemate laenukuludeni
ja isolatsioonini globaalsest rahandussüsteemist.
Ka EL peab tõenäoliselt lõpetama läbirääkimised Islamivabariigiga
INSTEX-i rakendamiseks äriajamisel, USA sanktsioonide vältimiseks.
Nii sai Iraan Põhja-Korea kõrval
teiseks riigiks FATF-i mustas nimistus.
See puudutaks sel juhul ka Soomet,
kes mullu novembris INSTEXi mehhanismiga ühines.
Katoliku Kiriku pea, paavst Franciscus on väljendanud negatiivset seisukohta
USA presidendi nn sajandi diili ja eriti selle poliitilise osa suhtes.
Paavsti avaldused
peegeldavad otseselt Palestiina omavalitsuse omi
ja neis tõdetakse, et mainitud algatus on vaid stardipauguks
laiematele rahutustele ega too Lähis-Itta rahu.
Selline lepinguettepanek tekitab vaid uusi rahutusi
ega vähenda juba olemasolevaid,
ütles paavst Itaalias, Bari linnas peetud kõnes.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee